Ibrahim Atiku

Ibrahim Mahama Atiku (født 20. mai 1983 i Accra) er en svensk-ghanesisk fotballspiller. Atiku, som er midtbanespiller, hadde fram til 2011 kontrakt med Swindon Town.

 Karriere som klubbspiller 
Etter et vellykket VM for U17-lag i 1999, var Atiku, sammen med Michael Essien, og prøvespilte for Manchester United. Begge spillerne ble tilbudt kontrakt, men avtalen falt gjennom da ingen av dem fikk arbeidstillatelse i England.

Atiku gikk til ghanesiske Liberty Professionals i 2000. Året etter spilte han for israelske Hapoel Petah Tikva som utlånt spiller. Han vendte tilbake til Liberty Professionals etter låneperioden. I 2003 signerte Atiku for svenske Västerås SK, som spilte i Superettan. Han gikk til Friska Viljor i 2004, og spilte for Assyriska FF fra 2005 av, hvorav første sesongen var i Allsvenskan. Atiku spilte 48 kamper og scoret ett mål på to sesonger for klubben, hvorav 21 av kampene og målet er fra spill i Allsvenskan.Alsiö (2011), s. 275«Ibrahim Atiku», profil på SvFFs hjemmeside, 2009. Besøkt 16. august 2015  Atiku spilte seks måneder for IF Sylvia som utlånt spiller, en av Assyriska FFs konkurrenter i Superettan 2007.

I 2010 signerte Atiku for greske Ethnikos Piraeus 1923. Kontrakten var på to år, men klubben gikk konkurs etter første året. Atiku signerte 11. juli 2011 for Swindon Town. Atiku spilte aldri førstelagsfotball for klubben, og kontrakten ble kansellert 28. oktober samme år etter en overenskomst mellom klubben og spilleren.«SWINDON TOWN: Just sign here...», av Gary Rose, swindonadvertiser.co.uk, 7. juli 2011. Besøkt 16. august 2015 

 Landslagskarriere 
Atiku representerte Ghanas U17-lag under VM for U17-lag i 1999, hvor han spilte seks kamper og scoret tre mål da Ghana sikret seg tredjeplassen i mesterskapet. Atiku var senere en del av Ghanas U20-lagstropp til VM for ungdom i Argentina 2001. 

 Referanser 

 Litteratur 


 Eksterne lenker 

 «Ibrahim Atiku», profil på SvFFs hjemmeside 

Kategori:Ghanesiske fotballspillere
Kategori:Fotballspillere for Liberty Professionals FC
Kategori:Fotballspillere for Hapoel Petah Tikva FC
Kategori:Fotballspillere for Västerås SK Fotboll
Kategori:Fotballspillere for Assyriska FF
Kategori:Fotballspillere for IF Sylvia
Kategori:Fotballspillere for Vasalunds IF
Kategori:Fotballspillere for Ethnikos Piraeus
Kategori:Fotballspillere for Swindon Town FC
Kategori:Personer fra Accra
Kategori:Fødsler i 1983